paragraph_text: Istočnoameričko vrijeme (engl.: Eastern Time Zone ili skraćeno ET) je vremenska zona koja obuhvaća 22 države u istočnom dijelu SAD-a, dijelovo istočne Kanade, meksičku saveznu državu Quintana Roo, Panamu u Srednjoj Americi, veći dio Kariba i atlantske otoke koji se nalaze u Sjevernoj Americi zajedno s određenim zemljama i dijelovima zemalja Južne Amerike. Mjesta koja upotrebljavaju istočno standardno vrijeme (engl.: Eastern Standard Time ili skraćeno EST) kada promatraju standardno vrijeme (jesen/zima) su za pet sati iza koordiniranog univerzalnog vremena (UTC−05:00).